Alex Padilla

**Alex Padilla** (; født 22. mars 1973 i Los Angeles i California) er en amerikansk senator som har representert California i USAs senat siden 2021. Han er medlem av Demokratene og var den 30. Secretary of State of California fra 2015 til 2021.

Padilla representerte det 7. distriktet i Los Angeles' bystyre i over syv år. Han ble først valgt i 1999 og var president for bystyret fra 2001 til 2006. Han representerte deretter Californias 20. distrikt i delstatssenatet fra 2006 til 2014.

Den 22. desember 2020 ble Padilla utpekt av Californias guvernør Gavin Newsom til å ta over Kamala Harris' sete i USAs senat etter at Harris ble USAs visepresident; Padilla ble tatt i ed av Harris den 20. januar 2021. I november 2022 vant Padilla et spesialvalg og vant også over republikaneren Mark Meuser i senatorvalget i California 2022.

## Tidlig liv og utdannelse
Padilla er en av tre barn født til Santos og Lupe Padilla, som begge emigrerte fra Jalisco i Mexico før de møttes og ble gift i Los Angeles, hvor Alex ble født. Han vokste opp i Pacoima i Los Angeles og gikk på San Fernando High School nordøst i San Fernando Valley. Han fikk en grad i maskinteknikk fra Massachusetts Institute of Technology (MIT) i 1994. Han ble uteksaminert fra Coro Fellows Southern California Program in 1995.

## Karriere
### Tidlig karriere
Etter uteksamineringen flyttet han tilbake til Pacoima og jobbet i en kort periode som ingeniør for Hughes Aircraft, hvor han skrev programvare for satellittsystemer.

Padilla er tidligere medlem av styret for MIT og president for National Association of Latino Elected and Appointed Officials (NALEO), som har over 6 000 medlemmer. I juli 2006 ble han valgt til styreleder for Los Angeles Leadership Council for American Diabetes Association.

Padilla fikk sin start i politikken da han ble medlem av Det demokratiske parti i 1995, i stor grad som en respons på California Proposition 187, som ekskluderte papirløse innvandrere fra offentlige tjenester, inkludert offentlig utdanning. Padilla mente dette var motivert av en form for nativisme som søkte å male både papirløse innvandrere og lovlige innvandrere i samme negative lys. Hans første rolle innen politikken var som personlig assistent for senator Dianne Feinstein. Han jobbet deretter som valgkampsjef for Assemblyman Tony Cárdenas i 1996, Assemblyman Gil Cedillo i 1997 og delstatssenator Richard Alarcon i 1998, som alle var demokrater, og som alle vant valgene de stilte i.

### Los Angeles City Council
Den 1. juli 1999 ble Padilla, da 26 år gammel, tatt i ed som medlem av bystyret i Los Angeles. To år senere ble han valgt til styreleder over sittende leder Ruth Galanter. Padilla var både den første latinamerikaneren og den yngste personen til å holde stillingen som styreleder i Los Angeles Citys bystyre. To dager etter terrorangrepet 11. september 2001 ble Padilla fungerende borgermester i Los Angeles i noen dager mens sittende borgermester James K. Hahn reiste ut av byen.

Samtidig som han var bystyreleder ble Padilla også valgt til president for California League of Cities, og var den første latinamerikanske personen til å holde stillingen.

### Californias delstatssenat
Etter å ha trukket seg som bystyreleder i Los Angeles City ble Padilla valgt inn i delstatssenatet i 2006, med seier over libertarianeren Pamela Brown i valget. Han vant gjenvalg i 2010 med nesten 70 % av stemmene, da over repulikaneren Kathleen Evans. Padilla var medlem av Appropriations Committee, Business and Professions and Economic Development Committee, Governmental Organization Committee, Labor and Industrial Relations Committee og var leder for Select Committee on Science, Innovation and Public Policy. Han forlot embedet etter to perioder, den 30. november 2014.

I august 2012 ble Padilla inkludert på en liste over 20 latinamerikanske politikere som var på vei oppover publisert av *[[San Francisco Chronicle]]*, som pekte til hans rolle i National Association of Latino Elected and Appointed Officials.

I september 2014 promoterte Padilla for det som skulle ende opp med å bli *Proposition 67*, et forslag om å ulovliggjøre plastikkposer. Den 8. november 2016, da Padilla var Secretary of State, ble det avholdt en folkeavstemning for forslaget, som endte med 53 % for ulovliggjøring av plastikkposer.

### Secretary of State

Den 11. april 2013 annonserte Padilla at han skulle stille til valg for Secretary of State i 2014. Det var forventet at hans hovedkonkurrent skulle være demokraten Leland Yee, men Yee måtte trekke seg etter å ha blitt arrestert for gangstervirksomhet. Den 4. november 2014 vant Padilla valget med 53,6 % av stemmene.

Den 29. juni 2017 ba Presidential Advisory Commission on Election Integrity, som ble opprettet av President Donald Trump 11. mai, om data om registrerte velgere fra alle delstatene siden 2006. Padilla sa at California ikke kom til å dele informasjonen.

Padilla vant gjenvalg den 6. november 2018, da han slo republikaneren Mark P. Meuser med 64,5 % av stemmene.

Den 16. oktober 2020 var Padilla involvert i en kontrovers mellom delstaten og California Republican Party, da partiet hadde utplassert uoffisielle valgurner på utvalgte steder, inkludert kirker og våpenbutikker i kompetitive distrikter, hvor velgere kunne levere stemmesedler. Padilla utstedte en cease-and-desist ordre og argumenterte for at valgurnene var ulovlige og ikke oppnådde krav om sikkerhet. Lokale republikanske ledere nektet å følge ordren og sa at urnene var en lovlig form for innsamling av stemmesedler som hadde blitt lovliggjort gjennom ny lovgivning fra demokratene og som var en måte å øke valgdeltakelse, som Padilla var en forkjemper for. Selv om de kritiserte demokratene for hykleri etter at de hadde gått dør til dør for å samle inn stemmesedler i 2018 gikk republikanerne i delstaten til slutt med på en rekke prosedyrer for å samle inn stemmesedler og påstod at problemet hadde oppstått da en frivillig arbeider feilaktig hadde festet et skilt som sa at valgurnen var «offisiell» ; Padillas kontor sa at de fortsatte å etterforske hvorvidt stemmesedler ble behandlet riktig og sa at «[the] ineptitude or unlawfulness of a political operative or campaign volunteer» kunne uansett lede til «serious legal consequences».

Tidlig i 2020 annonserte Padilla en reklamekampanje med en prislapp på $35 millioner med SKDK under slagordet «Vote Safe California», som hadde som mål å informere Californias innbyggere om delstatsvalg og velgerregistrering. Californias State Controller Betty Yee blokkerte økonomisk støtte da Padilla ikke hadde myndigheten til å bruke penger som hadde blitt øremerket for fylkesstyrer. SKDKs tilknytninger til Demokratene ble også kritisert.

Da Padilla ble utpekt til USAs senat utpekte guvernør Newsom Shirley Weber til å ta over etter ham som Secretary of State.

## USAs senat
### Utpekelse
I august 2020 valgte Demokratenes presidentnominasjon Joe Biden Californias senator Kamala Harris som medkandidat. Etter at de vant presidentvalget ble Padilla nevnt som en mulig etterfølger for Harris i senatet. I desember 2020 annonserte guvernør Gavin Newsom at han skulle velge Padilla som etterfølgeren, som ville gjøre ham til den første latinamerikanske senatoren fra California. I perioden før Newsom hadde annonsert sitt valg fikk Padilla støtte fra den andre senatoren fra California, Dianne Feinstein.

De flest latinamerikanere, som utgjør rundt 40 % av Californias befolkning, støttet utpekelsen av Padilla, men noen afrikanskamerikanske ledere kritiserte det da de heller ønsket å se Harris erstattet med en annen afrikanskamerikansk kvinne. San Franciscos borgermester London Breed beskrev utpekelsen av Padilla som «a real blow to the African American community».

### Valg
Padilla annonserte at han skulle stille til valg i 2022. Han deltok i to valg: et for spesialvalget for å fullføre perioden i den 117. amerikanske kongress og en for den nye perioden for den 118. amerikanske kongress. Spesialvalget kom som et resultat av nye lover i California som førte til at Padillas utnevnelse ble avsluttet i november 2022. Han stilte i to forskjellige valg i valget i november 2022—en for å sitte ut de to gjenværende måneden av sin mandatsperiode og en for den påfølgende perioden, fra januar 2023.

### Mandatsperiode
Padilla ble tatt i ed til den 117. amerikanske kongress 20. januar 2021 av visepresident Kamala Harris, og ble den første latinamerikaneren til å representere California i USAs senat. Padilla avla eden sammen med de to nye senatorene fra Georgia Jon Ossoff og Raphael Warnock. Han satt ut de to gjenværende årene av Harris' mandatsperiode, frem til januar 2023. Han fullførte prosessen med FEC for å stille til valg for en full mandatsperiode i valget i 2022, hvor han vant.

## Politiske posisjoner
*[[The Wall Street Journal]]* skrev at Padilla hadde «a reputation [in the State Senate] as a business-friendly moderate.» *[[FiveThirtyEight]]* definerte ham som en teknokrat, som ikke identifiserte seg med hverken den progressive eller moderate delen av partiet. American Conservative Union gav Padilla en rating på 0 % i 2012. Den 18. januar 2021 publiserte Padilla en pressemelding med støtte for Green New Deal og Medicare For All, samt andre progressive policier. Padilla støtter fjerningen av filibusteren.

### Abort
Padilla er for retten til selvbestemt abort og sa i 2018 at han ikke var villig til å forhandle om abortrettigheter. Etter å ha vunnet primærvalget for sin andre mandatsperiode som Secretary of State i 2018 fikk han støtte fra NARAL Pro-Choice America, som beskrev Padilla som en «statewide reproductive freedom champion». I 2008 støttet Padilla lovforslaget SB 1770, som krevde at Commission on Peace Officer Standards Training (POST) skulle forberede relevante retningslinjer og prosesser for etterforskning og rapportering av «cases involving anti-reproductive-rights crimes».

### Immigrasjon
Padilla støtter innvandreres rettigheter. Den 15. januar 2021 erklærte han at han skulle støtte et lovforslag fra representant Joaquin Castro som skulle få fortgang i søknader om statsborgerskap for papirløse innvandrere i såkalte "essential jobs", og sa at på grunn av arbeidet de utfører fortjener de stabilitet.

### Stemmerett
Padilla har vært kjent for sitt arbeid for å gjøre det enklere for vlegere å avlegge stemmer. Da han ble utpekt til senatet i 2020 refererte Newsom til ham som «a national defender of voting rights».

## Privatliv
Padilla giftet seg med Angela Monzon i 2012. De har tre sønner og bor i Porter Ranch-nabolaget i San Fernando Valley. Familien måtte midlertidig flytte fra hjemmet sitt i slutten av 2015 og i begynnelsen av 2016 på grunn av en gasslekkasje i Aliso Canyon.

## Valgresultater

## Referanser



## Eksterne lenker
*
*Senator Alex Padilla
*Nettside for valgkampanje

|-

|-

|-

|-

|-